Idee korraldada B´OFF teatripäevad tekkis Rakvere Linnanoorte Näitetrupi vilistlastel, kes moodustasid ka projekti tuumikgrupi. Otsustasime korraldada B'OFF teatripäevad samaaegselt tuntud teatrifestivali Baltoscandaliga, et teiste eesmärkide seas võidelda koostööd tehes ääremaastumise vastu. Kirev kultuurielu ja isetegevus ei saa koonduda vaid suurlinnadesse. Antud projekt aitas näidata Rakveret kui põnevat ja elavat kultuurikantsi.  Baltoscandali ajal on Rakveres alati palju teatrisõpru ja professionaalseid teatritegijaid ning me kasutasime võimalust, et tõmmata professionaalide tähelepanu ka noortele harrastusnäitlejatele nii Eestist kui välismaalt. Teatripäevad ei olnud mõeldud konkureerima, vaid pigem täiendama. Kõik festivali etendused olid tasuta ning see aitas tuua teatri ka linnarahvale lähemale.